Document ID: 31999D0710

Komisjoni otsus,
15. oktoober 1999,
millega koostatakse nende kolmandates riikides asuvate ettevõtete ajutised loetelud, millest liikmesriigid lubavad importida hakkliha ja lihavalmistisi
(teatavaks tehtud numbri K(1999) 3333 all)
(EMPs kohaldatav tekst)
(1999/710/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 22. juuni 1995. aasta otsust 95/408/EÜ nende kolmandates riikides asuvate ettevõtete ajutiste loetelude koostamise tingimuste kohta, millest liikmesriikidel on vaheperioodil lubatud importida teatavaid loomse päritoluga tooteid, kalatooteid või elusaid kahepoolmelisi karploomi, [1] muudetud otsusega 98/603/EÜ, [2] eriti selle artikli 2 lõiget 1,
ning arvestades, et:
(1) nõukogu otsusega 79/542/EMÜ, [3] viimati muudetud komisjoni otsusega 1999/417/EÜ, [4] on koostatud loetelu kolmandate riikide kohta, millest liikmesriigid lubavad importida värsket liha ja lihatooteid;
(2) nõukogu direktiivis 94/65/EMÜ [5] sätestatakse hakkliha ja lihavalmististe tootmise, turustamise ja importimise nõuded;
(3) komisjon on saanud teatavatelt kolmandatelt riikidelt ettevõtete loetelud koos tagatistega selle kohta, et need vastavad täielikult asjakohastele ühenduse tervishoiunõuetele ning et kui teatav ettevõte neid nõudeid ei täida, peatatakse ettevõtte eksport Euroopa Ühendusse;
(4) komisjon ei ole saanud teha kindlaks kõikide asjaomaste kolmandate riikide ettevõtete vastavust ühenduse nõuetele ning pädevate asutuste poolt esitatud tagatiste kehtivust;
(5) selleks, et võimaldada kaubavahetust nendest riikidest pärit hakkliha ja lihavalmististega, on tarvis kehtestada loetelu eespool nimetatud ettevõtetest;
(6) hakkliha ja lihavalmistisi tootvate ettevõtete ajutise loetelu võib teatavate riikide osas koostada otsuses 95/408/EMÜ sätestatud korras;
(7) käesoleva otsusega ettenähtud meetmed on kooskõlas alalise veterinaarkomitee arvamusega,
ON VASTU VÕTNUD KÄESOLEVA OTSUSE:
Artikkel 1
1. Liikmesriigid lubavad importida hakkliha ja lihavalmistisi käesoleva otsuse lisas loetletud ettevõtetest.
2. Hakkliha ja lihavalmististe impordi suhtes kohaldatakse jätkuvalt mujal vastu võetud ühenduse veterinaarsätteid.
Artikkel 2
Käesolevat otsust kohaldatakse alates 20. oktoobrist 1999.
Artikkel 3
Käesolev otsus on adresseeritud liikmesriikidele.
Brüssel, 15. oktoober 1999

Labels: 3
17
5
6